Noliprel Forte A a Flector Rapid 50mg
Dobrý deň prajem, 

prosím vás ráno užívam jednu tb. Noliprel Forte A a môžem si k počas dna aj keď s odstupom dať Flector Rapid 50mg? Jedná sa o bolesť zubov, zapálený nerv.

S pozdravom
Dobrý deň.
Ďakujeme za Vašu otázku.
Pri súčasnom podávaní nesteroidných antiflogistík (Flector) hrozí riziko zníženia antihypertenzívneho účinku lieku Noliprel forte A. Riziko je závislé na veľkosti dávky a dĺžky podávania lieku Flector. V prípade, že lekár zváži potrebu kombinácie, odporúča sa pravidelné monitorovanie krvného tlaku. V prípade dlhodobejšieho tlmenia bolesti sa odporúča nahradiť Flector liekom s obsahom paracetamou, ktorý však nemá protizápalové účinky.
Prajem pekný zvyšok dňa.
S pozdravom
Mgr. Barbora Bičanovská